સ્વાધ્યાયનો સાક્ષાત્કાર//બુદ્ધિધનભાઈ ત્રિવેદી (અખંડ આનંદ, જાન્યુઆરી,2018 /જોયેલું ને જાણેલું વિભાગ//પાના: 96-97) શ્રીમદ રાજચંદ્રની 150મી જન્મ જયંતિ શ્રીમ રાજચંદ્ર નિજાભ્યાસ મંડપ તથા વિહાર ભવન ટ્રસ્ટ, જ્ઞાનમંદિર, પાલડી, અમદાવાદ દ્વારા ઉજવાય છે. તેમાં અનેક કાર્યક્રમોની સાથે છ માસ, શ્રીમદ્જીએ 10 વર્ષની ઉંમરે રચેલી મોક્ષમાળાના અભ્યાસ માટે પ્રચાર અભિયાન ચાલ્યું. “મોક્ષમાળા પ્રતિયોગિતા” યોજાઈ. પ્રશ્નપત્રો દ્વારા ખુલ્લા પુસ્તકની અને તે વગર પરીક્ષા થઈ, જેમાં 1850 જેટલાં 9 વરસથી માંડી 91 વરસનાં મુમુક્ષુ ભાઈબહેનોએ ભાગ લીધો.અંતિમ પરીક્ષામાં પહેલું ઈનામ(અંદાજે 45 વરસ) ઘાટકોપર (મુંબઈ)ને રૂ.1 લાખનું મળ્યું. એ રીતે બીજું 50,000, ત્રીજું 25,000 અને બે આશ્વાસન ઈનામો જાહેર થયાં. એનો વિતરણ સમારંભ અમદાવાદ યોજાયો. ઈનામોનું વિતરણ થયું ત્યરબાદ બાપુજી/બાપાજીના હુલામણા નામથી જાણીતા પૂજ્ય શ્રીમદ્જીના પરમ ભક્ત, જેમણે આત્મસિદ્ધિ ઉપર Ph.D. કર્યું છે તેવા, ધરમપુર (દ.ગુજરાત)ના રાકેશભાઈ ઝવેરીએ પરીક્ષા-પરિણામ અને આચરણમાં મોક્ષમાળા ઉપર અતિ સુંદર સ્વાધ્યાય કર્યો. અનેક રસપ્રદ, વાસ્તવિક ઉદાહરણો દ્વારા જણાવ્યું કે હવે ઈનામો, પ્રમાણપત્ર અને અભ્યાસ પછી ‘મોક્ષમાળા’આચરણમાં ઉતારવી જોઈએ. અને હોલમાં બેઠેલા પ્રથમ ઈનામ(એકલાખ રૂપિયા) વિજેતા મીનાબહેન સ્ટેજ પર આવ્યાં. તેમના વડીલ મિત્ર ચેતનભાઈ શાહને વાત કરી, “મને પહેલું ઈનામ ભલે મળ્યું પરંતુ અંતિમ પરીક્ષામાં મેં એક ગુણનું ન આવડવાથી બાજુના સ્પર્ધીની જવાબવહીમાં જોઈ લખ્યું છે તેથી મારો 1 ગુણ ઓછો થતાં બીજા ક્રમે આવનાર અને મારા ગુણ સરખા થાય તેથી એક લાખના પહેલા ઈનામને પાત્ર અમે બંને છીએ. અને મારા એક લાખ+બીજા ઈનામના 50,000 મળી દોઢ લાખ માંથી હું માત્ર 75,000રૂ. જ લઈશ.” અને બાકીના 25,000 પરત કર્યા. આ છે પૂ. રાકેશભાઈના સ્વાધ્યાયની અસર અને મીનબહેનનો ત્યાગ. ***** 10/102, પોજન એપાર્ટમેંટ્સ, વાસણા, અમદાવાદ-380007 મો: 940917180